laion/Wikipedia-Exotic huggingface dataset:
August Kolk (kapten)

August Kolk (11. oktoober 1902 Valjala vald, Saaremaa – 1. juuli 1997) oli Eesti sõjaväelane (kapten). Ta ülendati aastal 1925 nooremleitnandiks, aastal 1929 leitnandiks ja aastal 1937 kapteniks. Ta on teeninud 7. Jalaväerügemendis, Kaitseväe õppetsentrumis, olles riigikaitselise õppuse instruktoriks ja Kaitsevägede staabi VI osakonnas. Teise maailmasõja ajal teenis ta 1. Eesti Piirikaitserügemendis rügemendi adjutandina ja staabikompanii ülemana. Ta arreteeriti 13. septembril 1948, 18. märtsil 1949 mõistis tribunal talle §58 1a ja 11 järgi 25+5 vanglakaristuse. Ta oli Ozjorlagi vangilaagris Irkutski oblastis, kust vabanes 16. juunil 1956. Ta suri 1997. aastal ja on maetud Valjala kalmistule. Ohvitseride andmekogu http://www.okupatsioon.ee/et/memento-1996/184-k4-1996 http://www.eestileegion.com/?eesti-leegion/ueksused/piirikaitseruegemendid/1-piirikaitseruegement-estnische-ss-grenzschutz-regiment-nr-1.html
Tihhon (Ševkunov)

Tihhon (vene keeles Тихон; kodanikunimega Георгий Александрович Шевкунов Georgi Aleksandrovitš Ševkunov; sündinud 2. juulil 1958 Moskvas) on Vene Õigeusu Kiriku vaimulik (piiskop) ja vaimulik kirjanik, alates 11. oktoobrist 2023 Sevastopoli ja Krimmi eparhia juht, Sevastopoli ja Krimmi metropoliit. Ta on Moskva patriarhi kultuurinõukogu esimees ja internetiportaali Pravoslavie.ru peatoimetaja. Ta on lõpetanud Üleliidulise Riikliku Kinematograafia Instituudi 1982. aastal kirjandusliku töö erialal. Varem on Tihhon olnud alates 2018 Pihkva ja Porhovi metropoliit, Pihkva metropoolia pea ja ühtlasi Petseri kloostri ülem; aastatel 2015–2018 Jegorjevski titulaarpiiskop, Moskva ja kogu Venemaa patriarhi vikaar; 1995–2018 Moskva Sretenski kloostri ülem ja 2001–2018 Sretenski vaimuliku seminari rektor. Piiskop Tihhon on kirjutanud usulisi ja kirikuloolisi teoseid ja teinud dokumentaalfilme, sealhulgas Petseri kloostrist, kus ta ise enne Moskvasse siirdumist mõned aastad elas. Eesti keeles ilmus kirjastuse Tänapäev väljaandel 2013. aastal tema "Mittepühad pühakud ja teised jutustused" Ülar Laugu tõlkes. «Батюшка Серафим». Житие преподобного Серафима Саровского для детей. В пересказе архимандрита Тихона Шевкунова. Издание Сретенского московского монастыря. 2002. «Гибель империи. Византийский урок» Архимандрита Тихона, «Эксмо», 2008 «Несвятые святые» и другие рассказы. М.: Сретенский монастырь, ОЛМА Медиа Групп, 2011. Mittepühad pühakud ja teised jutustused. Vene keelest tõlkinud Ülar Lauk. [Tallinn]: Tänapäev, c2013 - 410 lk. ISBN 9789949273546 (köites) «С Божьей помощью возможно всё! О Вере и Отечестве». («Коллекция Изборского клуба»). — М.: Книжный мир, 2014. — 368 с. Arhimandriit Tihhon (Ševkunov). Pihkva-Petseri klooster (dokumentaalfilm; vene keeles, ingliskeelsete subtiitritega) www.youtube.com (vaadatud 17.05.2014)
Bridgeport (California)

Bridgeport on rahvaloendustel arvestatav kohaliku võimuorganita asula (census-designated place) USA-s California osariigis, Mono maakonna halduskeskus. Bridgeport asub maanteede U.S. Route 395 ja State Route 182 ristumiskohas, 1970 m kõrgusel üle merepinna. Linn paikneb Walkeri jõe idaharu kaldal. Jõele on üles paisutatud Bridgeporti veehoidla. Elanike arv oli 2010. aasta rahvaloenduse järgi 575. Esimene postkontor avati Bridgeportis 1864. Linna majandus tugineb turismil, suurim turismimagnet on lähedal asuv Bodie kummituslinn. Bridgeportis valitseb poolkõrbeline kliima (Köppen BSk), talved on külmad ja suhteliselt lumised ning suved on kuumad ja kuivad. Jaanuari kõrgeim keskmine temperatuur on 4,7 °C ja madalaim −13,3 °C. Juuli kõrgeim keskmine temperatuur on 27,4 °C ja madalaim 4,6 °C. Bridgeporti maksimaalne temperatuur +37 °C on mõõdetud 28. juulil 1944, madalaim temperatuur –38 °C on mõõdetud 31. jaanuaril 1916. Igas kuus on esinenud külma alla –2 °C. Aastas sajab keskmiselt 239 mm vihma ja 984 mm lund. Kõige rohkem lund sajab veebruaris (282 mm). Vihma sajab igal kuul enam-vähem ühtlaselt. Kõige sajusem aasta oli 1983 (507 mm) ja kõige kuivem aasta 1990 (77 mm). Kõige lumerikkamal talvel (1915/13) sadas 442 cm lund. 1947 filmiti Bridgeportis ja selle lähiümbruses filmi "Mineviku vangid" ("Out of the Past"). Bridgeport mängib väikest rolli Jack Kerouaci romaanis "The Dharma Bums" (1958); see oli koht, kust peategelased Ray Smith, Japhy Ryder ja Henry Morley alustasid ronimist lähedal asuva Matterhorni mäe tippu. Bridgeport Mono maakonna kodulehel
Geographic Names Information System

Geographic Names Information System (GNIS) on andmebaas, mis sisaldab informatsiooni rohkem kui kahe miljoni geograafilise objekti kohta Ameerika Ühendriikides ja selle territooriumidel. Andmebaasi haldab Ameerika Ühendriikide Geoloogiateenistus. Igal kirjel on püsiv identifitseerimisnumber, n-ö GNISi identifikaator. Andmebaasist kirjeid ei kustutata, välja arvatud ilmsete duplikaatide korral. Andmebaasis nimede muutmiseks on võimalik teha ettepanekuid andmebaasi veebilehe kaudu. GNIS
Ene Paaver

Ene Paaver (sündinud 6. juulil 1963) on eesti dramaturg ja ajakirjanik. Aastatel 1995–1997 oli ta ajakirja Eesti Naine peatoimetaja. Aastatel 1997–2018 töötas ta Eesti Draamateatris dramaturgina. Alates 2018. aasta sügisest on Eesti Draamateatri kirjandusala juhataja. Ta on Eesti Näitemänguagentuuri nõukogu liige. 2014 Priit Põldroosi nimeline auhind Tema isa oli bioloog Kalju Paaver ja ema keemiaõpetaja Lia Paaver, vend Tiit Paaver (1952–2019) oli geneetik ja kalandusteadlane. Ene Paaver: Draamateater on tänase Eesti nägu, Eesti Ekspress 1997 Eesti Draamateatri ajakiri, nr 20, sügis 2018.
Reinhold Tofer

Reinhold Tofer (28. detsember 1872 Sindi, Pärnumaa – 26. oktoober 1938 Tallinn) oli eesti ärimees ja tekstiilitööstur. Suri tekstiiltööstur Reinhold Tofer. Rahvaleht, 27. oktoober 1938, nr. 198, lk. 3.
Bakeri saar

Baker on asustamata atoll Vaikses ookeanis, mis kuulub Ameerika Ühendriikidele ja on USA inkorporeerimata ala, üks USA hajasaartest (inglise United States Minor Outlying Islands). Geograafilised koordinaadid on 0°11'41"N, 176°28'46"W. Pindala 1,64 km². Bakeri atollil kehtib aeg UTC−12:00.
Methone

Methone (vanakreeka Μεθώνη) oli üks alküoniididest, titaan Alkyoneuse tütar vanakreeka mütoloogias. Tema järgi sai nime Saturni kaaslane Methone.
Mimas

Mimas võib tähendada järgmist: Mimas (kuu), Saturni kuu Mimas (gigant) ...
Howlandi saar

Howland on asustamata atoll Vaikses ookeanis, mis kuulub Ameerika Ühendriikidele ja on USA inkorporeerimata ala, üks Ühendriikide hajasaartest (inglise United States Minor Outlying Islands). Kogu atoll on looduskaitseala. Howlandi saarel kehtib aeg UTC−12:00. Geograafilised koordinaadid on 0°48′N, 176°38′W. Pindala 1,84 km².
Anthe (kuu)

Anthe ehk Saturn XLIX (esialgne tähis S/2007 S 4) on Saturni kaaslane. Ta on väga väike, umbes 2 km diameetriga ja ta orbiit paikneb Saturni kaaslaste Mimase ja Enceladuse orbiitide vahel. Ta on saanud nime vanakreeka mütoloogiasse kuuluva Anthe järgi, kes oli titaan Alkyoneuse üks tütardest. Saturni kaaslaste avastamise järjekorras on ta kuuekümnes, kauguselt planeedist Saturnist kaheteistkümnes. Anthe: Facts & Figures. NASA. Vaadatud 09.11.14.
Stepankõ (Pogrebõštše rajoon)

Stepankõ (ukraina keeles Степанки) on küla Ukrainas Vinnõtsja oblastis Pogrebõštše rajoonis. Elanike arv on 341. Pindala on 0,182 km².
Tšeremošne (Pogrebõštše rajoon)

Tšeremošne (ukraina keeles Черемошне) on küla Ukrainas Vinnõtsja oblastis Pogrebõštše rajoonis. Elanike arv on 753. Pindala on 0,282 km².
Pallene (kuu)

Pallene on Saturni väike kaaslane. Ta on üks kolmest Saturni kuust, mida nimetatakse Alkyoniidideks (teised kaks on Methone ja Anthe). Alkyoniidide orbiidid jäävad Saturni kuude Mimase ja Enceladuse orbiitide vahele. Kaaslase teine nimi on Saturn XXXIII.
Bdžilna

Bdžilna (ukraina keeles Бджільна) on küla Ukrainas Vinnõtsja oblastis Teplõki rajoonis. Elanike arv on 1121. Pindala on 0,38 km².
Fenrir (kuu)

Fenrir ehk Saturn XLI (esialgne tähis S/2004 S 16) on Saturni kaaslane. Selle väikese taevakeha (ja veel 11 Saturni kaaslast) avastasid 12. detsembril 2004 Subaru teleskoobiga Scott S. Sheppard, David C. Jewitt ja Jan Kleyna, orbiidi elemendid arvutas Brian G. Marsden. Koos 13. detsembrist kuni 5. märtsini 2005 kogutud andmetega avalikustas Rahvusvaheline Astronoomiaunioon avastuse 4. mail 2005. Fenrir kuulub Saturni kaaslaste skandinaavia gruppi (Norse group). Fenrir sai nime skandinaavia mütoloogiasse kuuluva hiiglasliku hundi Fenriri järgi. Fenriri keskmine diameeter on hinnanguliselt 4 km (eeldusel, et albeedo on 0,04). Ta tiirleb Saturni pöörlemisele vastupidises suunas (retrograadsel orbiidil), mis viitab sellele, et ta on Saturnist möödudes tema raskusvälja lõksu jäänud ega ole tekkinud Saturni algselt ümbritsenud tolmukettast akretsiooni teel nagu mõned suuremad ja planeedile lähemad Saturni kaaslased. Fenriri orbiidi pikem pooltelg (keskmine kaugus Saturnist) on 22,4548 miljonit km, ta on Saturni praeguseks teada olevate kaaslaste seas kauguselt 57. kohal. Peritsenter on 19 463 821 km, apotsenter 25 445 779 km. Orbiidi pikkus on 140 459 769,23 km. Orbitaalkiirus on 4643,3 km/h. Tiirlemisperiood on 1260,3 ööpäeva. Orbiidi kalle ekliptika tasandi suhtes on 164,9° või 164,444° ja orbiidi ekstsentrilisus 0,136 või 0,1332 Fenriri näiv tähesuurus on 25. Ta on üks tuhmimalt paistvaid planeedi kaaslasi Päikesesüsteemis. Ta avastati Maa pealt suure Subaru teleskoobi abil. Selle taevakeha heledus on nii väike, et teda ei "näe" ka Saturni ümber tiirlev kosmosesond Cassini, mille juurest ei paista ta kunagi heledamana tähesuurusest umbes 17. Fenrir: Overview NASA Vaadatud: 16.04.2014 Daniel W. E. Green IAUC 8826: Sats OF JUPITER, SATURN; RING OF URANUS; 2006 VV_2, IAU, 5. aprill 2007 Scott S. Sheppard."Saturn's Known Satellites" Carnegie Instituut (Maa magnetismi osakond). Vaadatud: 15.04.2014 Planetary Satellite Mean Orbital Parameters. JPL. Vaadatud: 18.04.2014 Daniel W. E. Green. IAUC 8523: NEW Sats OF SATURN; 2005by; V5115 Sgr, IAU, 4. mai 2005. Vaadatud: 18.04.2014 Fenrir: Facts & Figures NASA. Vaadatud: 18.04.2014 Saturn's Known Satellites MPEC 2005-J13: Twelve New Satellites of Saturn (andmeid)
Nauru lipp

Nauru lipp on Nauru Vabariigi rahvus- ja riigilipp. See võeti ametlikult kasutusele riigi iseseisvumisel 31. jaanuaril 1968. Lipu töötas välja üks kohalik elanik Austraalia lipuvabrikandi Evansi tellimisel. Lipu pikkuse ja laiuse suhe on 2:1. Lipu standardmõõtmed on 6×3 tolli (182×91 cm). Lipp on rukkilillesinine (Pantone 280). Keskel on kollane (Pantone 123c) horisontaaltriip, mille laius on 1/24 lipu pikkusest. Sellest vahetult allpool lipu vardapoolses osas on 12-haruline valge täht, mille ülemine haru puudutab kollast triipu. Tähe keskpunkt asub veerandi lipu pikkuse võrra vardast kaugemal. Tähe välisringi läbimõõt on neli kollase triibu laiust, siseringi läbimõõt kaks kollase triibu laiust. Lipp kujutab Nauru geograafilist asendit. Kollane triip kujutab ekvaatorit. Valge täht kujutab Nauru saart ekvaatorist pisut lõuna pool (Nauru asub ekvaatorist 42 km lõuna pool). Lipu jaotus kaheks võrdseks siniseks laiuks meenutab muistendit, mille kohaselt esimesed asukad toodi kahelt kaljult. Sinine on ookeani värv. Tähe 12 haru kujutavad saare algset kahtteist hõimu. Valge kujutab fosforiiti, mille kaevandamise läbi Nauru on jõukaks saanud. Enne Nauru iseseisvumist kasutati Austraalia lippu. Nauru vapp Sissekanne saidil Flags of the World
Aegir (kuu)

Aegir (ka Saturn XXXVI) on Saturni looduslik kaaslane. Selle kuu avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid ta olemasolust 4. mail 2005 vaatlusandmete põhjal, mida koguti ajavahemikul 12. detsember 2004 kuni 11. märts 2005. Esmaseks ajutiseks nimeks sai S/2004 S 10. Nimi Aegir pandi talle 2007. aasta aprillis skandinaavia mütoloogiasse kuuluva hiiu Ægiri järgi, kes on hiid Fornjóti poeg, Logi (tulejumal) ja Kári (tuulejumal) vend. Hiid Ægir on skandinaavia mütoloogias merede valitseja või merekuningas, kelle võimuses on näiteks peatada merel tormi. Aegir on umbes 6-kilomeetrise läbimõõduga ning tiirleb ümber Saturni planeedi pöörlemisele vastupidises suunas, keskmisel kaugusel Saturnist 19 618 000 km. Ühe tiiru tegemiseks ümber Saturni kulub tal 1140,24 ööpäeva. Orbiidi kalle ekliptika tasandi suhtes on 167° (140° Saturni ekvaatori suhtes) ja ekstsentrilisus 0,237. Institute for Astronomy Saturn Satellite Data Vaadatud: 15.04.2014 MPEC 2005-J13: Twelve New Satellites of Saturn (andmeid) Vaadatud: 15.04.2014
Thrymr (kuu)

Thrymr (ka Saturn XXX) on Saturni looduslik kaaslane. Selle kuu avastas 2000. aastal Brett J. Gladmani töörühm. Algul pandi taevakehale koodnimi S/2000 S 7, kuid siis nimetati ümber Skandinaavia mütoloogia tegelase, jöötun Thrymri järgi (jöötunid on hiiud). Algne nimekuju oli Thrym, IAU planetaarsete süsteemide nomenklatuuri töögrupp lisas lõppu r-tähe, nii jäi nimeks Thrym. Thrymri läbimõõt on hinnanguliselt 7 kilomeetrit (teistel andmetel 5,6 km), ruumala 180 km3 ning ta tiirleb ümber Saturni planeedi pöörlemisele vastupidises suunas, keskmisel kaugusel Saturnist 20 439 600 km. Ühe tiiru tegemiseks ümber Saturni kulub tal 1,094 ööpäeva. Orbiidi kalle ekliptika suhtes on tal 174° ja ekstsentrilisus ligikaudu 0.5. Üldiselt on Thrymri kohta väga vähe teada. Arvatakse, et ta võiks olla Saturni kuu Phoebe küljest lahti löödud tükk.[viide?] Saturni Norra grupi (Norse group) kuude suured erinevused telje kalletes, orbiitide ekstsentrilisuses ja kuude keskmistes kaugustes Saturnist viitavad, et nad ei pärine ühelt objektilt (selle teise taevakehaga kokkupõrkel purunemisel), vaid on tõenäoliselt pärit mitmelt eri objektilt. Kõik Norra grupi kuud tiirlevad ümber Saturni selle pöörlemisele vastassuunas. Sel põhjusel ning lisaks nende orbiitide kõrvalekalde tõttu ringikujulisusest ja tiirlemistasandi erinevusest Saturni ekvaatori suhtes nimetatakse neid "irregulaarseteks" kuudeks. Sellised "irregulaarsed" kuud arvatakse olevat tulnud Saturni kaaslasteks pigem kuskilt mujalt kui tekkinud samas akretsioonikettas, mis ümbritses noort Saturni ta moodustumisel. Ilmselt on nad Saturnile lähenedes püütud kinni selle gravitatsiooni poolt ning jäänud ümber Saturni tiirlema. Viimane käib ka Thrymri kohta. IAUC 8177: Satellites of Jupiter and Saturn (nime andmine) Vaadatud: 15.04.2014 IAUC 8471: Satellites of Saturn, January 21, 2005 (nime täpsustamine) Vaadatud: 15.04.2014 Thrymr: Overview Vaadatud: 15.04.2014 Cassini Mission: Thrymr NASA Vaadatud: 15.04.2014
Brescia provints

Brescia provints on provints Itaalias Lombardia maakonnas. Provintsi keskus on Brescia linn. Brescia piirneb järgmiste provintsidega: Bergamo, Sondrio, Trento, Verona, Mantova, Cremona. Brescia provints jaguneb 206 omavalitsusüksuseks (comune). Acquafredda Adro Agnosine Alfianello Anfo Angolo Terme Artogne Azzano Mella Bagnolo Mella Bagolino Barbariga Barghe Bassano Bresciano Bedizzole Berlingo Berzo Demo Berzo Inferiore Bienno Bione Borgo San Giacomo Borgosatollo Borno Botticino Bovegno Bovezzo Brandico Braone Breno Brescia Brione Caino Calcinato Calvagese della Riviera Calvisano Capo di Ponte Capovalle Capriano del Colle Capriolo Carpenedolo Castegnato Castel Mella Castelcovati Castenedolo Casto Castrezzato Cazzago San Martino Cedegolo Cellatica Cerveno Ceto Cevo Chiari Cigole Cimbergo Cividate Camuno Coccaglio Collebeato Collio Cologne Comezzano-Cizzago Concesio Corte Franca Corteno Golgi Corzano Darfo Boario Terme Dello Desenzano del Garda Edolo Erbusco Esine Fiesse Flero Gambara Gardone Riviera Gardone Val Trompia Gargnano Gavardo Ghedi Gianico Gottolengo Gussago Idro Incudine Irma Iseo Isorella Lavenone Leno Limone sul Garda Lodrino Lograto Lonato del Garda Longhena Losine Lozio Lumezzane Maclodio Magasa Mairano Malegno Malonno Manerba del Garda Manerbio Marcheno Marmentino Marone Mazzano Milzano Moniga del Garda Monno Monte Isola Monticelli Brusati Montichiari Montirone Mura Muscoline Nave Niardo Nuvolento Nuvolera Odolo Offlaga Ome Ono San Pietro Orzinuovi Orzivecchi Ospitaletto Ossimo Padenghe sul Garda Paderno Franciacorta Paisco Loveno Paitone Palazzolo sull'Oglio Paratico Paspardo Passirano Pavone del Mella Pertica Alta Pertica Bassa Pezzaze Pian Camuno Piancogno Pisogne Polaveno Polpenazze del Garda Pompiano Poncarale Ponte di Legno Pontevico Pontoglio Pozzolengo Pralboino Preseglie Prestine Prevalle Provaglio Val Sabbia Provaglio d'Iseo Puegnago del Garda Quinzano d'Oglio Remedello Rezzato Roccafranca Rodengo-Saiano Roncadelle Rovato Roè Volciano Rudiano Sabbio Chiese Sale Marasino Salò San Felice del Benaco San Gervasio Bresciano San Paolo San Zeno Naviglio Sarezzo Saviore dell'Adamello Sellero Seniga Serle Sirmione Soiano del Lago Sonico Sulzano Tavernole sul Mella Temù Tignale Torbole Casaglia Toscolano-Maderno Travagliato Tremosine Trenzano Treviso Bresciano Urago d'Oglio Vallio Terme Valvestino Verolanuova Verolavecchia Vestone Vezza d'Oglio Villa Carcina Villachiara Villanuova sul Clisi Vione Visano Vobarno Zone Toponomastica bresciana Mõnes provintsi osas hääldatakse kui Brèha  Brescia provints – pildid, videod ja helifailid Wikimedia Commonsis Brescia provintsi ametlik koduleht itaalia keeles Brescia provintsi kaart
Farbauti (kuu)

Farbauti (ka nimega Saturn XL) on Saturni üks kuudest. Selle kuu avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid selle olemasolust 4. mail 2005 vaatlusandmete põhjal, mida koguti 12. detsembrist 2004 kuni 9. märtsini 2005. Esmaseks kataloogimisnimeks pandi talle S/2004 S 9. 2007. aasta aprillis nimetati ta ümber Skandinaavia mütoloogiasse kuulva Loki isa, tormihiiu Fárbauti järgi. Farbauti on umbes viiekilomeetrise läbimõõduga ning tiirleb ümber Saturni planeedi pöörlemisele vastupidises suunas, keskmisel kaugusel 20 291 000 km. Ühe tiiru tegemiseks ümber Saturni kulub tal ligikaudu 1079,099 ööpäeva. Orbiidi kalle ekliptika suhtes on 158° (131° Saturni ekvaatori tasandi suhtes) ja ekstsentrilisus 0,209. Institute for Astronomy Saturn Satellite Data Vaadatud: 15.04.2014 MPEC 2005-J13: Twelve New Satellites of Saturn (andmeid) Vaadatud: 15.04.2014
Tarmo Pajusaar

Tarmo Pajusaar (sündinud 9. aprillil 1969 Tallinnas) on eesti klarnetist, muusikateadlane ja helirežissöör. Ta õppis klarnetit Nõmme lastemuusikakoolis (Urmas Ojavee ja Villu Mustingu juhendamisel), lõpetas aastal 1987 klarneti erialal Tallinna Muusikakeskkooli ja aastal 1994 Eesti Muusikaakadeemia (Hannes Altrovi ja Vahur Vurmi klassis) ning on saanud samast õppeasutusest ka magistrikraadi muusikateaduse erialal (juhendaja Jaan Ross). Ta on õppinud Stockholmi Kuninglikus Tehnikaülikoolis muusikaakustikat (juhendaja Erik Jansson). Töötanud Eesti Riiklikus Sümfooniaorkestris ja Eesti Raadio orkestris, kuulunud NYYD Ensemble'i ja Ansambel U: algkoosseisu. Esinenud solisti ja ansamblistina projektiansamblites, esitanud mahukaid kavu nii nüüdis- kui ka klassikalisest muusikast. Tema abikaasa on klaveriõpetaja ja helilooja Riine Pajusaar. Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 69.
Joseph Canteloube

Joseph Canteloube (täieliku nimega Marie-Joseph Canteloube de Malaret; 21. oktoober 1879 Annonay – 4. november 1957 Grigny) oli prantsuse helilooja. Kogus sadu rahvaviise Touraine'i, Languedoci, Pays Basques'i, Angoumois' piirkondadest. Canteloube'i meelest väljendus rahvalaulus rahva kollektiivne vaimsus. Oma teose "Anthologie des chants populaires français" eessõnas kirjutas ta: Olemaks prantslane, on vaja täielikult hinnata ja mõista prantsuse rahvalaulu. Selleks peab hindama, mõistma ja armastama loodust, maad ja maaelu.
Mari-Katrina Suss

Mari-Katrina Suss (sündinud 4. jaanuaril 1984) on eesti viiuldaja. Suss alustas viiuliõpinguid Nõmme Muusikakoolis (õpetaja Leila Eespere) ja jätkas Tallinna Muusikakeskkoolis (õpetaja Tiiu Peäske, hiljem professor Mari Tampere-Bezrodny). 2007. aastal lõpetas ta kiitusega Eesti Muusika- ja Teatriakadeemia bakalaureuseõppe ja 2010. aastal kiitusega ka magistriõppe professor Mari Tampere-Bezrodny viiuliklassis. Nüüd on ta Eesti Muusika- ja Teatriakadeemias doktoriõppes kammermuusika erialal. Ta on mänginud mitmes Eesti orkestris (Pärnu Linnaorkester, Tallinna Kammerorkester, Põhjamaade Sümfooniaorkester, Üle-eestiline Noorte Sümfooniaorkester, Eesti Muusika- ja Teatriakadeemia Sümfooniaorkester – ka kontsertmeistrina) ning esinenud solisti ja kammermuusikuna nii Eestis kui ka välismaal. Aastast 2005. aastast töötab ta Eesti Riiklikus Sümfooniaorkestris. Hooajal 2007/2008 töötas ta ka rahvusooperi Estonia sümfooniaorkestri kolmanda kontsertmeistrina. Ta on keelpillikvarteti Prezioso liige aastast 2006.
Tõnu Jõesaar

Tõnu Jõesaar (sündinud 3. detsembril 1963 Tallinnas) on eesti tšellist. Ta lõpetas aastal 1982 tšelloerialal Tallinna Muusikakeskkoolis (Laine Leichteri õpilasena) ja aastal 1989 Eesti Muusikaakadeemia (Toomas Velmeti tšelloklassis). Ta on täiendanud ennast rahvusvahelistel kammeransamblite kursustel Rootsis ja Hollandis. Tõnu Jõesaar on olnud Eesti Riikliku Sümfooniaorkestri ja Tallinna Kammerorkestri tšellorühma kontsertmeister, mänginud Tallinna Keelpillikvartetis ja kuulub keelpillikvartetti Noobel Nelik. Lisaks mängib ta ansamblites Tallinn Baroque, Tallinn Sinfonietta, Corelli Consort, Rondellus ja Baltic Baroque. Continuo-mängijana on Jõesaar osalenud Soome vanamuusikaorkestrite 6-korruse orkester ja Opus X töös. Ka tegi ta kaasa Läti Rahvusooperis lavastatud Händeli ooperis "Alcina", mille etendused toimusid ka Hispaanias ja Hongkongis. Tema abikaasa on pianist Lilian Jõesaar. Nende tütar Melissa Jõesaar mängib viiulit. Eesti muusika biograafiline leksikon. 1. köide: A–M. Tallinn: Eesti Entsüklopeediakirjastus, 2007, lk. 189.
1402

1402. aasta Sajandid: 14. sajand - 15. sajand - 16. sajand Aastakümned: 1350. aastad 1360. aastad 1370. aastad 1380. aastad 1390. aastad - 1400. aastad - 1410. aastad 1420. aastad 1430. aastad 1440. aastad 1450. aastad Aastad: 1397 1398 1399 1400 1401 - 1402 - 1403 1404 1405 1406 1407 Angora lahingus võidab Timur türklaste vägesid ... ... 13. juuli – Jianwen, Hiina valitseja Mingi dünastiast 3. september – Gian Galeazzo Visconti, Milano hertsog
Lilian Jõesaar

Lilian Jõesaar (sündinud 28. jaanuaril 1965) on eesti pianist ja klavessinist. Ta lõpetanud 1989. aastal Tallinna Riikliku Konservatooriumi Lilian Semperi klaveriklassis. Alates 1988. aastast töötab ta kontsertmeistrina Tallinna Ülikoolis ja 2003. aastast Rapla Muusikakoolis. Ta on mänginud vanamuusikaansamblis Rondellus rataslüürat, portatiivorelit ja kastanjette. Klavessinistina osaleb ta ansambli Baltic Baroque ja teiste kammeransamblite töös. Tema abikaasa on tšellist ja gambist Tõnu Jõesaar.